Thomas Cranmer
Thomas Cranmer (wæs geboren þæs 2. dæges Æfterran Līðan þæs 1489. gēares - cwæl þæs 21. dæges Hlȳdan þæs 1556. gēares) wæs lādmann þǣre Engliscan Ednīwunge and Ærcebiscop Cantwarabyrig under þǣm rīcum Heanriges þæs VIII., Ēadweard þæs VI., and scorte hwīle under þǣm rīce Marie þǣre I. Hē helpode wyrcan þā gesǣlignesse þǣre race mid þǣre Heanric se VIII. dyde hīwgedāl fram his wīfe Catherine Aragones þe worhte þā asundrunge þǣre Engliscan Cirican fram þǣm Hālgan Selde. Ēac Thomas Cromwell, awreðode hē þā gesetnesse Cynelīcre Hēahnesse, for þǣre þe se cyning wæs gifen weald þǣre cirican on his rīce.
Þā hwīle þe Thomas wæs Ærcebiscop worhte hē þā ǣrestan lārlican annd mæsslican gesetednessa þǣre ednīwodan Engliscan Cirican. Þā hwīle þe Heanric rīcsode ne worhte Thomas nā fela grēatra wendunga on þǣre Cirican or þǣm gewinnum betweoh þǣm ealdrihtgelīfdum and ednīwendum. Þēahhwæðere spēdde hē tō þǣre forþyppunge þǣre forman ambihtlīce gelīfdan þegnunge on folclicum gereorde, þe hāteþ Forþtihtung and Hālsunggebēd.
Þā Ēadweard fēng tō rīce cūðe hē grēata wendunga wyrcan. Hē wrāt and gæderode þā twā forman fadunga þǣre Bēc Folclicre Gebēde, þe wæs full mæsse for þǣre Engliscan Cirican. Mid þǣm helpe missenlicra ednīwenda þā cwōmon fram Europe, þǣm hē aldorner geaf, worhte hē nīwa lārlica gesetednessa swilcra intingena swilce hūsel, clerclīc cnihthād, sēo nytt biliða on beganges stedum, and sēo begāung hālgena. Hē gewīdmǣrsode þās lāra þurh þā Bōc Gemǣnre Gebēde, þā Lārspell, and ōðru forþypped gewritu.
Siþþan Maria sēo I. fēng tō rīce wæs Thomas gesett on costnunge ymbe belǣwinge and dwolan. Hē wæs on carcerne tū gēar, and for þǣre bespanunge þæs Ciricean gewealdes ætsōc hē missenlicra lāra and hit þūhte þe hē gesæhtlode hine wiþ þā Rōmaniscan Cirican. Ac þæs dæges þæs cwealmes undyde hē his ætsacunga and cwæl tō gedwolan þǣre Rōmaniscan Cirican, and tō martyre þǣm intingum þǣre Ednīwunge.